Priekšlikums PADOMES ĪSTENOŠANAS REGULA, ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami dažu Ķīnas Tautas Republikas izcelsmes dzelzs vai tērauda savienotājelementu importam un ko attiecina arī uz importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus /* COM/2013/0652 final - 2013/0318 (NLE) */





PASKAIDROJUMA RAKSTS 1) Priekšlikuma konteksts || Priekšlikuma pamatojums un mērķi Šis priekšlikums attiecas uz to, kā daļējā starpposma pārskatīšanā par Ķīnas Tautas Republikas izcelsmes dzelzs vai tērauda savienotājelementu importam noteiktā antidempinga maksājuma attiecināšanu arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus, piemērot Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (turpmāk "pamatregula"). || Vispārīgais konteksts Šis priekšlikums ir sagatavots, īstenojot pamatregulu. The || Spēkā esošie noteikumi priekšlikuma jomā Ar Padomes Regulu (EK) Nr. 91/2009 (OV L 29, 31.1.2009., 1. lpp), kurā grozījumi izdarīti ar Padomes Īstenošanas regulu (EK) Nr. 924/2012 (OV L 275, 10.10.2012., 1. lpp.) tiek noteikts galīgais antidempinga maksājums tādu dažu Ķīnas Tautas Republikas izcelsmes dzelzs vai tērauda savienotājelementu importam, kas atbilst KN kodiem ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 un ex 7318 22 00. Ar Padomes Īstenošanas regulu (ES) Nr. 723/2011 (OV L 194, 26.7.2011., 6. lpp.) antidempinga maksājumu, kas noteikts dažu Ķīnas Tautas Republikas izcelsmes dzelzs vai tērauda savienotājelementu importam, attiecina arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus. || Atbilstība pārējiem ES politikas virzieniem un mērķiem Nepiemēro. 2) Apspriešanās ar ieinteresētajām personām un ietekmes novērtējums || Apspriešanās ar ieinteresētajām personām || Procedūrā iesaistītajām ieinteresētajām personām ir bijusi iespēja procedūras laikā aizstāvēt savas intereses saskaņā ar pamatregulas noteikumiem. || Ekspertu atzinumu pieprasīšana un izmantošana || Neatkarīgu ekspertu atzinums nebija vajadzīgs. || Ietekmes novērtējums Šis priekšlikums ir sagatavots, īstenojot pamatregulu. Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums. 3) Priekšlikuma juridiskie aspekti || Ierosināto pasākumu kopsavilkums Komisija 2013. gada 14. maijā sāka daļēju starpposma pārskatīšanu attiecībā uz antidempinga pasākumiem, kas piemērojami dažu Ķīnas Tautas Republikas izcelsmes dzelzs vai tērauda savienotājelementu importam un ko attiecina arī uz importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus. Pārskatīšana tika sākta, pamatojoties uz pamatotu pieprasījumu, ko iesniedza Malaysian Precision Manufacturing SDN BHD ("pieprasījuma iesniedzējs"). Pieprasījuma iesniedzējs atsauca pārskatīšanas pieprasījumu, pirms sniedza atbildes uz anketu. Tika konstatēts, ka pārskatīšanas procedūras izbeigšana nekaitēs Savienības interesēm. Tāpēc, lai pabeigtu starpposma pārskatīšanas izmeklēšanu, Padomei iesaka pieņemt pievienoto priekšlikumu regulai, kas jāpublicē Eiropas Savienības Oficiālajā Vēstnesī. || Juridiskais pamats Padomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis. || Subsidiaritātes princips Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. || Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. || Rīcības forma ir aprakstīta iepriekš minētajā pamatregulā un neparedz valstu lēmumus. || Netiek prasīts norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo varas iestāžu, uzņēmēju un pilsoņu finansiālo un administratīvo slogu. || Juridisko instrumentu izvēle || Ierosinātais juridiskais instruments: regula. || Citi instrumenti nebūtu piemēroti šāda iemesla dēļ. Citi instrumenti nebūtu piemēroti, jo pamatregula neparedz alternatīvas. 4) Ietekme uz budžetu || Priekšlikums neietekmē Savienības budžetu. || 2013/0318 (NLE) Priekšlikums PADOMES ĪSTENOŠANAS REGULA, ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami dažu Ķīnas Tautas Republikas izcelsmes dzelzs vai tērauda savienotājelementu importam un ko attiecina arī uz importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis[1] (turpmāk "pamatregula"), un jo īpaši tās 11. panta 3. punktu un 13. panta 4. punktu, ņemot vērā priekšlikumu, ko Eiropas Komisija (turpmāk "Komisija") iesniedza pēc apspriešanās ar padomdevēju komiteju, tā kā: 1. PROCEDŪRA 1.1. Spēkā esošie pasākumi (1) Padome ar Regulu (EK) Nr. 91/2009[2], kurā grozījumi izdarīti ar Padomes Īstenošanas regulu (EK) Nr. 924/2012[3] ("spēkā esošie pasākumi") noteica galīgo antidempinga maksājumu tādu dažu Ķīnas Tautas Republikas izcelsmes dzelzs vai tērauda savienotājelementu importam, kas atbilst KN kodiem ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 un ex 7318 22 00. (2) Ar Padomes Regulu (ES) Nr. 723/2011[4] antidempinga maksājumu, kas noteikts dažu Ķīnas Tautas Republikas izcelsmes dzelzs vai tērauda savienotājelementu importam, attiecina arī uz dažu dzelzs vai tērauda savienotājelementu importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumus ("paplašinātie spēkā esošie pasākumi"). 1.2. Pieprasījums veikt pārskatīšanu (3) Pieprasījumu veikt daļēju starpposma pārskatīšanu saskaņā ar pamatregulas 11. panta 3. punktu un 13. panta 4. punktu iesniedza Malaysian Precision Manufacturing SDN BHD, kas ir ražotājs eksportētājs no Malaizijas. (4) Pieprasījums attiecās tikai uz pieprasījuma iesniedzēja atbrīvošanu no paplašinātajiem spēkā esošajiem pasākumiem. (5) Pieprasījumā iesniedzējs norādīja, ka ir faktisks dažu veidu dzelzs vai tērauda savienotājelementu ražotājs un ka var ražot visu apjomu dažu veidu dzelzs vai tērauda savienotājelementu, ko tas ir nosūtījis uz Savienību, kopš tās pretapiešanas izmeklēšanas perioda sākuma, kuras rezultātā noteica paplašinātos spēkā esošos pasākumus. (6) Pieprasījuma iesniedzējs sniedza prima facie pierādījumus, ka viņš bija reģistrējies kā dažu veidu dzelzs vai tērauda savienotājelementu ražotājs Malaizijā ilgu laiku pirms spēkā esošo pasākumu noteikšanas. Turklāt pieprasījuma iesniedzējs apgalvoja, ka, lai gan ir saistīts ar atsevišķiem dažu veidu dzelzs vai tērauda savienotājelementu ražotājiem Ķīnas Tautas Republikā, tā attiecības ar saistītajiem uzņēmumiem Ķīnas Tautas Republikā ir izveidotas pirms spēkā esošo pasākumu noteikšanas un ka šīs attiecības nav izmantotas, lai izvairītos no paplašinātajiem spēkā esošajiem pasākumiem. 1.3. Daļējas starpposma pārskatīšanas sākšana (7) Apspriedusies ar padomdevēju komiteju un konstatējusi, ka pieprasījumā ietverti pietiekami prima facie pierādījumi, lai sāktu daļēju starpposma pārskatīšanu, Komisija 2013. gada 14. maijā sāka pārskatīšanu saskaņā ar pamatregulas 11. panta 3. punktu un 13. panta 4. punktu tikai attiecībā uz iespējas apsvēršanu piešķirt atbrīvojumu, ciktāl tas skar pieprasījuma iesniedzēju, no paplašinātajiem spēkā esošajiem pasākumiem, publicējot paziņojumu Eiropas Savienības Oficiālajā Vēstnesī[5] ("Paziņojums par pārskatīšanas sākšanu"). 1.4. Ieinteresētās personas (8) Komisija oficiāli informēja pieprasījuma iesniedzēju, Malaizijas un Ķīnas Tautas Republikas pārstāvjus un Savienības ražotāju apvienību, ka tā sāk daļēju starpposma pārskatīšanu. Ieinteresētajām personām tika dota iespēja paziņojumā par procedūras sākšanu noteiktajā termiņā rakstiski darīt zināmu savu viedokli un pieprasīt, lai tās uzklausa. Atsaucās tikai pieprasījuma iesniedzējs. Netika pieprasīta uzklausīšana. (9) Lai saņemtu informāciju, kas vajadzīga izmeklēšanai, Komisija nosūtīja pieprasījuma iesniedzējam anketu, bet tas noteiktajā termiņā nesniedza atbildi. 2. PIEPRASĪJUMA ATSAUKŠANA UN PROCEDŪRAS IZBEIGŠANA (10) Pieprasījuma iesniedzējs 2013. gada 18. jūnijā atsauca pieprasījumu veikt daļēju starpposma pārskatīšanu attiecībā uz paplašinātajiem spēkā esošajiem pasākumiem. Pieprasījuma iesniedzējs apstiprināja, ka nespēj sniegt Komisijai anketā pieprasītos datus attiecībā uz tā saistītajiem uzņēmumiem. Turklāt pieprasījuma iesniedzējs sūdzējās, ka termiņš anketas atbilžu iesniegšanai bijis pārāk īss. Tomēr netika iesniegts neviens pamatots anketas atbilžu iesniegšanas termiņa pagarināšanas pieprasījums. (11) Ņemot vērā atsaukšanu, tika apsvērts, vai būtu pamatoti turpināt pārskatīšanas izmeklēšanu ex officio. Komisija nekļuva zināmi pārliecinoši iemesli, kāpēc Savienības interesēs būtu turpināt izmeklēšanu. Pamatojoties uz šiem apsvērumiem, pārskatīšanas izmeklēšana būtu jāizbeidz. (12) Ieinteresētās personas tika informētas par nodomu izbeigt pārskatīšanas izmeklēšanu, un tām bija dota iespēja izteikt piezīmes. Piezīmes netika saņemtas. (13) Tāpēc tiek secināts, ka daļēja starpposma pārskatīšana attiecībā uz antidempinga pasākumiem, kas piemērojami dažu Ķīnas Tautas Republikas izcelsmes dzelzs vai tērauda savienotājelementu importam un ko attiecina arī uz importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumu, būtu jāizbeidz, neizdarot grozījumus paplašinātajos spēkā esošajos pasākumos, IR PIEŅĒMUSI ŠO REGULU. 1. pants Daļējā starpposma pārskatīšana, ko sāka atbilstīgi Padomes Regulas (EK) Nr. 1225/2009 11. panta 3. punktam un 13. panta 4. punktam, attiecībā uz antidempinga pasākumiem, kuri piemērojami dažu Ķīnas Tautas Republikas izcelsmes dzelzs vai tērauda savienotājelementu importam un kurus attiecina arī uz importu, ko veic, tos nosūtot no Malaizijas un deklarējot vai nedeklarējot kā Malaizijas izcelsmes ražojumu, ar šo tiek izbeigta, neizdarot grozījumus paplašinātajos spēkā esošajos pasākumos. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs [1] OV L 343, 22.12.2009., 51. lpp. [2] OV L 29, 31.1.2009., 1. lpp. [3] OV L 275, 10.10.2012., 1. lpp. [4] OV L 194, 26.7.2011., 6. lpp. [5] OV C 134, 14.5.2013., 34. lpp.